**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΠΡΟΣΛΗΨΗ ΔΙΔΑΣΚΟΝΤΩΝ ΣΥΜΦΩΝΑ ΜΕ ΤΟ Π. Δ. 407/80**

Η Συνέλευση του Τμήματος Ελληνικής Φιλολογίας του Δημοκριτείου Πανεπιστημίου Θράκης στην υπ’ αριθμ. 2/02-10-2020 έκτακτη συνεδρίασή της αποφάσισε να προσλάβει, με σύμβαση ορισμένου χρόνου σύμφωνα με το Π. Δ. 407/1980, κατόχους διδακτορικού, προκειμένου να διδάξουν κατά το ακαδημαϊκό έτος 2020 - 2021 τα παρακάτω μαθήματα, **ΜΕ ΤΗΝ ΕΠΙΦΥΛΑΞΗ ΤΗΣ ΕΓΚΡΙΣΕΩΣ ΤΩΝ ΣΧΕΤΙΚΩΝ ΔΑΠΑΝΩΝ ΑΠΟ ΤΟ ΑΡΜΟΔΙΟ ΥΠΟΥΡΓΕΙΟ:**

1. ΒΦ221 Εισαγωγή στη Βυζαντινή Φιλολογία (2ο Τμήμα) (Χειμερινού Εξαμήνου)
2. ΒΦ221 Εισαγωγή στη Βυζαντινή Φιλολογία (3ο και 4ο Τμήμα) (Χειμερινού Εξαμήνου)
3. ΕΕΒΦ300 Βυζαντινή Μουσική (Χειμερινού Εξαμήνου)
4. ΓΛΩ301 Γενική Γλωσσολογία (2ο Τμήμα) (Χειμερινού Εξαμήνου)
5. ΓΛΩ304 Επίπεδα Ανάλυσης της Γλώσσας ΙΙ (2ο και 4ο Τμήμα) (Χειμερινού Εξαμήνου)
6. ΕΕΓΛΩ335 Παθολογία της Γλώσσας (Εαρινού Εξαμήνου)
7. ΕΕΒΦ291 Ερευνητικά Προβλήματα και Ζητήματα της Βυζαντινής Φιλολογίας (Εαρινού Εξαμήνου)
8. ΕΕΒΦ304 Τα αστικά κέντρα και τα Βυζαντινά κείμενα (Εαρινού Εξαμήνου)

Οι ενδιαφερόμενοι παρακαλούνται να υποβάλουν τις αιτήσεις τους στη Γραμματεία του Τμήματος Ελληνικής Φιλολογίας **από τη Δευτέρα 5 Οκτωβρίου** **2020** **έως και τη Δευτέρα 12 Οκτωβρίου** **2020** συνοδευόμενες από τα εξής δικαιολογητικά:

1. Επικυρωμένα αντίγραφα όλων των τίτλων σπουδών (πτυχίο, μεταπτυχιακό, διδακτορικό δίπλωμα, πιστοποιητικά ισοτιμίας, εφόσον ο τίτλος έχει αποκτηθεί στο εξωτερικό)
2. Βιογραφικό σημείωμα-Αναλυτικό Υπόμνημα

Στις αιτήσεις πρέπει να αναφέρονται τα συγκεκριμένα μαθήματα, για τα οποία οι ενδιαφερόμενοι εκδηλώνουν ενδιαφέρον, όπως επίσης και εάν οι ενδιαφερόμενοι κατέχουν ήδη άλλη θέση στο Δημόσιο, σε Ν.Π.Δ.Δ. ή στον ευρύτερο δημόσιο τομέα.

Οι αιτήσεις μαζί με όλα τα δικαιολογητικά μπορούν να σταλούν και ταχυδρομικά στην εξής διεύθυνση: Τμήμα Ελληνικής Φιλολογίας-Δ.Π.Θ., Πανεπιστημιούπολη, 69100, Κομοτηνή, υπόψιν κ. Βάϊου Γιώρα.

  Η Πρόεδρος του Τμήματος

 Καθηγήτρια Μαρία Τζιάτζη

(Η υπογραφή και η σφραγίδα έχουν τεθεί στο πρωτότυπο έγγραφο που φυλάσσεται στη Γραμματεία του Τμήματος.)